«Мұқалмас» Нұржан Әлтаевтың әрекетін заңсыз деп мәлімдеді
"«Мұқалмас» Нұржан Әлтаевтың әрекетін заңсыз деп мәлімдеді" | "https://abai.kz/post/159005"
TITLE: «Мұқалмас» Нұржан Әлтаевтың әрекетін заңсыз деп мәлімдеді
URL: https://abai.kz/post/159005
META: "«Мұқалмас» Нұржан Әлтаевтың әрекетін заңсыз деп мәлімдеді" | "https://abai.kz/post/159005"
DATE: 18.10.2022
AUTHOR(s): Abai.kz
TOTAL WORDS: 90
TEXT: «Мұқалмас» республикалық қоғамдық бірлестігі президент сайлауына кандидат ұсынбады. Атышулы Нұржан Әлтаевты үміткер ретінде таныған хаттама – жарамсыз. Бұл туралы Atameken business телеграм арнасы жариялады. Қоғамдық бірлестіктің өкілдері осындай мәлімдеме жасап отыр. Айтуларынша, ұйымның жиынына қатысқан 15 аймақтық филиал жетекшісінің 13-і экс-депутат Нұржан Әлтаевтың кандидатурасына қарсы дауыс берген. Жалпы бірлестік атынан сайлауға үміткер ұсынбау деген бастаманы көбі қолдаған көрінеді. Өйткені, «Мұқалмас» сайлау барысын тәуелсіз байқаушы болғандықтан бейтарап қалуды жөн деп тапқан. Алайда, «кандидат ретінде Әлтаев ұсынылды» деген ақпаратты естіп, қоғамдық бірлестіктің Қарағанды облыстық филиалының жетекшісі Майра Төлеубекқызы бірден сотқа шағымданған. Abai.kz
